  Майя Бывальцева Россиысь просвещенениея министерство но Рособрнадзор 2020-тӥ арын валтӥсь кун экзаменъёсты (ОГЭ) ортчытон дырез юнматӥзы. Со сярысь Удмуртиысь дышетонъя но тодосъя министерстволэн пресс-службаез ивортэ. Вуоно арын 9-тӥ классэз йылпумъясьёс 22-тӥ но 23-тӥ куартолэзе кунсьӧр кылъёсъя (англи, немец, француз, испан) экзаменъёсты сётозы, 26-тӥ куартолэзе – историяя, физикая, биологияя но химияя. 29-тӥ куартолэзе обществознание, информатика (ИКТ), география, химия тодметъёсъя экзаменъёс ортчозы, 30-тӥ куартолэзе – обществознаниея, 2-тӥ инвожое – ӟуч кылъя, 5-тӥ инвожое – литературая, физикая, информатикая (ИКТ), географияя но 9-тӥ инвожое – математикая. Чаклам дырлэсь вазь экзаменъёс 21-тӥ оштолэзе кутскозы но 6-тӥ куартолэзе йылпумъяськозы Со сяна, экзаменъёсты ортчытон радлыкез но юнматӥзы. Озьы, математикая, ӟуч кылъя но литературая экзаменъёслы 3 час 55 минут висъяськоз, обществознаниея но историяя – 3 час, географияя экзамен 2 час 30 минут кыстӥськоз. Ӟуч кылъя экзаменын дышетскисьёс орфографической кыллюкамез кутыны быгато, математикая экзаменын – линейкаез но формулаосын справочникез, физикая но химияя экзаменын – калькуляторез но лаборатори тӥрлыкез. Экзаменъёссэс сётыны но аттестат басьтыны быгатымтэ муртъёс 4-11 куарусёнэ тодон-валанъёссэс выльысь эскерыны быгатозы Тодэ вайытом, школаез быдтӥсь 7 сюрс пала пиналъёс йылпумъян сочиненизэс умой гожтӥзы.  Тегъёс: Дышетон Ижкар Удмуртия экзамен пиналъёс  